OpenLLM-France/wikimedia huggingface dataset:
# 20 minututako biolentzia

20 minututako biolentzia Brutal Melody musika taldearen bigarren lana da, 1998. urtean argitaratutakoa.
Lau kantuz osatuta dago miniCDa. Lan honetan Etsaiak taldeko Keuk hartu zuen parte, "Hipokrita" abestian. Bestalde, "Itzalen mundua" abestia Eneko Allende zenari eskeinita dago.

## Kanpo estekak

* Taldearen MySpace gunea
* Datuak: Q12252657
# 20th Century Studios

20th Century Studios Ameriketako Estatu Batuetako zinema-produkzioko etxea da, The Walt Disney Company konpainiaren mendeko enpresa.

## Historia

1935ean sortu zen, Fox Film Corporation eta Twentieth Century Pictures produkzio-etxeek bat egitean. Darryl Francis Zanuck zen lehendakariorde eta produkzio-zuzendaria, eta eragin handia izan zuen produkzio-etxearen estiloan. Haren gidaritzapean, garrantzi handia eman zitzaion gidoiari eta muntaketari; Estatu Batuetako historia aipatzen zuten filmak, gizarte-gaiak zituzten filmak, komediak, musikalak, westernak eta, batez ere, film beltzak egin ziren.
Zanuckek lankide ospetsu asko izan zituen: besteak beste, Nunally Johnson, Lamar Trotti, Kenneth McGowan, Philip Dunee gidoigileak; Tyrone Power, Gene Tierney, Maureen O'Hara, Dana Andrews, Gregory Peck, Richard Widmark, Marilyn Monroe aktoreak; eta John Ford, Henry Hathaway, William Augustus Wellman, Otto Preminger, Joseph Mankiewicz, Elia Kazan zuzendariak.
1960 inguruan, gainbehera izan zuen. 1976tik aurrera, ekoizle independenteekin lan egin zuen; arrakasta handiko telesail eta filmak ekoiztu zituen, besteak beste, Star Wars (1976, Izarretako gerra), ordu arteko zinemaren historian irabazi handienak eman zituen filma.
2019an The Walt Disney Company konpainiak erosi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q434841
* Multimedia: 20th Century Studios / Q434841
# 20th Television

20th Television (lehen 20th Century Fox Television) Disney Television Studios-en produkzio- eta banaketa-enpresa estatubatuarra da. Walt Disney Television-en filial bat da, eta Disney Media Networks-en unitate bat da, The Walt Disney Company-ren dibisio bat. Jatorrizko 20th Television 20th Century Fox Televisionen sindikazio eta banaketa adarra zen.
20th Century Fox Television The Walt Disney Companyk 21st Century Foxen aktibo gehienak erosi zituen. Disneyk 2019ko martxoaren 20an erosi zuen 21st century Fox.

## Erreferentziak

* ↑ Andreeva, Nellie. (2018ko urriaren 8a). «Disney Unveils Top TV Executive Structure Post Fox Acquisition: Peter Rice, Dana Walden, John Landgraf, Gary Knell Joining» Deadline.
* ↑ «The Walt Disney Company To Acquire Twenty-First Century Fox, Inc., After Spinoff Of Certain Businesses, For $52.4 Billion In Stock» The Walt Disney Company 2017ko abenduaren 14a.
* ↑ «Disney and 21st Century Fox Announce per Share Value in Connection with $71 Billion Acquisition» The Walt Disney Company 2019ko martxoaren 19a.

## Kanpo estekak

* Datuak: Q2814799
* Multimedia: 20th Television / Q2814799
# 20 de abril

20 de abril (euskaraz: «Apirilaren 20a») Celtas Cortos espainiar folk musika taldearen abesti bat da. 1991n Cuéntame un cuento diskoaren barnean kaleratu zuten.

## Abestia

Jesús Cifuentesek hitzak gutun gisa idatzi zituen, neska-lagun ohi bati zuzenduak, gaztetako lagun talde komunarekin iraganean bizi izandako une onak nostalgiaz gogora ekarriz. Horrez gain, abestiak Turmo etxolan, Huescako Benasque udalerriko Estós haranean dagoen aterpe batean, asteburu jakin bati buruz ere hitz egiten du.
Cifuentesek hitzak benetako istorio batean oinarritzen ez zirela azaldu zuen. Abestia El Tiemblon gizarte-laguntzaile gisa aritu zela moldatu zuen. Hala ere, 30. urteurrenean, bere balizko neska-lagun ohiak gutuna erantzun eta bere "erantzun"a argitaratu zuten.
Abestiaren izenburuak abestiaren lehen bertsoa aipatzen du, gutunaren goiburua izango zena errepikatzen duena: 20 de abril del 90 (1990). Abestia, ordea, 1991n idatzi zuen.

## Oihartzuna

Laster ospetsu bilakatu eta 1992ko apirilaren 18ko astean Los 40 Principales irrati-kateak egindako zerrendako lehen postua eskuratu zuen. Hain handia zen oihartzuna, ezen Valladolideko Udaleko Ezker Batuak proposamen bat ere aurkeztu zuen: José Antonio Primo de Rivera kalearen izena 20 de abril deitzera pasa zedila- Hala ere, azkenean proposamenak ez zuen aurrera egin.
Abestiaren bideoklip ofiziala ez zuten urte asko geroago arte grabatu, 2019ko apirilaren 20era arte hain zuzen ere.
Dataren 25. urteurrena bete zenean, hau da, 2015eko apirilaren 20an, Espainian olatu nostalgiko bat gertatu zen, bai sare sozialetan, bai komunikabideetan, abestia gogora ekarriz, eta trending topic bihurtu zen. Letraren parodiak eta abestiaren kartaren balizko erantzunak ere agertu ziren.

## Bertsioak

Amaral, Siniestro Total, Oysterband eta Nomadi taldeek abestiaren bertsioak egin dituzte, azken biek ingelesez (20th of april) eta italieraz (20 di Aprile), hurrenez hurren. COVID-19 pandemiaren ondorioz, Valladolideko taldeak beste artista ezagun batzuekin batera, Celtas Cortos & Amigos izenpean, bertsio berri bat kaleratu zuen, non letra bere 30. urteurrena ospatzeko egokitu zuten eta bertsioaren mozkinak ongintzarako eman zituzten.

## Erreferentziak

* ↑ (Gaztelaniaz) «Cuéntame un cuento» Lafonoteca 2010-11-12.
* ↑ (Gaztelaniaz) M80 Radio. (2015-4-20). 20 de Abril del 90. .
* ↑ (Gaztelaniaz) «25 años del 20 de abril de Celtas Cortos» Europa Press 2015-4-20.
* 1 2 (Gaztelaniaz) «La chica de 20 de abril del 90 al final contestó al Cifu y tenemos la carta» GQ 2017-4-20.
* ↑ «'20 de abril del 90' cumple 25 años» El Mundo.
* ↑ «La canción "20 de abril del 90", un cuarto de siglo de melancolía de Celtas Cortos» eldiario.es 2015-4-20.
* ↑ Bideoa YouTuben
* ↑ (Gaztelaniaz) Elena Santos & Arturo Bracero. (2015-4-20). «'20 de abril' cumple 25 años: un homenaje a la canción en emojis» The Huffington Post.
* ↑ (Gaztelaniaz) «Adaptamos la letra de '20 de abril' al confinamiento» El País 2015-4-20.

## Kanpo estekak

* Datuak: Q21001687
# 20 minutos

20 minutos Espainiako 14 hiritan kaleratzen den doako egunkaria da, 2006an estatuko irakurriena EGMren datuen arabera. Bere eduki guztiak Creative Commons Aitortu lizentziapean argitaratzen ditu.

## Kanpo estekak

* (Gaztelaniaz) 20 minutos egunkariaren webgunea
* Datuak: Q2077548
* Multimedia: 20 minutos / Q2077548
# A Nightmare on Elm Street 2: Freddy's Revenge

A Nightmare on Elm Street 2: Freddy's Revenge (euskaraz Amesgaiztoa Elm Kalean 2: Freddyren Mendekua) 1985eko Jack Sholder estatubatuar zinema zuzendariak zuzendutako beldurrezko film bat da. Mark Patton, Kim Myers, Robert Rusler, Clu Gulager, Hope Lange eta Robert Englund aktoreek antzeztu zuten.
A Nightmare on Elm Street sailaren filmeetako bat da. A Nightmare on Elm Street (1984) filmaren jarraipena da eta era berean A Nightmare on Elm Street 3: Dream Warriors (1987) jarraipena izan zuen.

## Argumentua

Oharra: Atal honek istorio osoa edo amaiera argitzen du.
AEB, Ohio. Walsh familia duela bost urte hainbat hilketa jazo ziren etxe batean bizitzen jarri dira, alegia, Nancy Thompsonen etxea zena. Baina handik gutxira, familiako semea den Jessek (Mark Patton) jazarpena egiten dion autobus gidari hiltzaile batekin amesgaiztoak izaten hasiko da, ondoren Amesgaiztoa tan Freddy Krueger (Robert Englund) azaldu eta Jesseri hilketak burutu ditzan aginduko dio.

## Aktoreak

* Mark Patton: Jesse Walsh
* Kim Myers: Lisa Webber
* Robert Englund: Freddy Krueger/Autobus gidaria
* Robert Rusler: Ron Grady
* Clu Gulager: Ken Walsh
* Hope Lange: Cheryl Walsh
* Christie Clark: Angela Walsh
* Marshall Bell: Schneider entrenatzailea
* Melinda O. Fee: Webber andrea
* Tom McFadden: Eddie Webber
* Sydney Walsh: Kerry

## Kanpo estekak

* IMDBko fitxa irakurgai (Ingelesez)
* Datuak: Q1145824
# A Paradanta

A Paradanta Galiziako hegoaldean eta barrualdean dagoen eskualdea da, Pontevedrako probintziaren hego-ekialdean kokaturik.
A Cañiza du hiriburu eta udalerri nagusia.

## Udalerriak

* A Cañiza: 6.919 biztanle (2002).
* Arbo: 4.173.
* Covelo: 3.951.
* Crecente: 2.818.

## Kanpo estekak

* Datuak: Q460525
* Multimedia: Comarca da Paradanta / Q460525
# A Nightmare on Elm Street (frankizia)

A Nightmare on Elm Street (euskaraz Amesgaiztoa Elm Kalean) beldurrezko film saila edota frankizia bat da. Hauetaz gain, telesail batek, eleberriek eta komikiek ere osatzen dute.
Frankizia osoa Freddy Krueger pertsonaia nagusian oinarritzen da, jada gaur egun beldurrezko zinemaren pertsonaia ikoniko eta ospetsua bilakatua, haur hiltzaile beldurgarria, bere biktimen gurasoek bizirik sutan kiskalia, eta ondoren bere hilobitik mendeku irrikaz itzulia, Ohioko Springwood udalerriko nerabeak izutu eta hiltzeko asmoz.

## Saila

* A Nightmare on Elm Street (1984)
* A Nightmare on Elm Street 2: Freddy's Revenge (1985)
* A Nightmare on Elm Street 3: Dream Warriors (1987)
* A Nightmare on Elm Street 4: The Dream Master (1988)
* A Nightmare on Elm Street 5: The Dream Child (1989)
* Freddy's Dead: The Final Nightmare (1991)
* Wes Craven's New Nightmare (1994)
* Freddy vs. Jason (2003),
* Never Sleep Again: The Elm Street Legacy (2010)
* A Nightmare on Elm Street (2010)

## Kanpo estekak

* Datuak: Q617871
* Multimedia: A Nightmare on Elm Street (franchise) / Q617871
# A Nightmare on Elm Street

A Nightmare on Elm Street (euskaraz Amesgaiztoa Elm Kalean) 1984ko Wes Craven estatubatuar zinema zuzendariaren beldurrezko filma bat da. Bertan, Heather Langenkamp, Robert Englund, Johnny Depp, John Saxon, Nick Corri, Amanda Wyss eta Ronee Blakley aktoreek antzeztu zuten.
A Nightmare on Elm Street sailaren lehenbiziko filma da.
1980ko hamarkadan beldurrezko nerabe filmeetako ikur nagusienetakoa izan zen Freddy Krueger (Robert Englund) pertsonaia zitala mundu osoan ospetsu bilakatuarazi eta estrenatu bezain azkar beldurrezko zinemaren generoko kultuzko filma bilakatu zen, bestalde, gaur egun aski ezaguna den Johnny Depp aktorearen lehenbiziko paper nabarmena ere izan zen.

## Argumentua

Oharra: Atal honek istorio osoa edo amaiera argitzen du.
1981, AEBtako udalerri batetako instutuko hainbat nerabeek suak aurpegia desitxuratua eta laban zorrozdun eskularruak dituen gizon zital eta misteriotsu baten jazarpena pairatzen dutela amestu ohi dute. Bapatean, haietako batzuk lotan daudelarik hiltzen hasten dira, gerora antzina Freddy Krueger izeneko gizona bizirik erre zuten gurasoen seme-alabak direla jakingo da, gizon hura mendeku bila dabilerarik.

## Aktoreak

* Heather Langenkamp: Nancy Thompson
* Robert Englund: Freddy Krueger
* John Saxon: Don Thompson tenientea
* Johnny Depp: Glen Lantz
* Ronee Blakley: Marge Thompson
* Amanda Wyss: Tina Gray
* Nick Corri: Rod Lane
* Joe Unger: Garcia sarjentua
* Charles Fleischer: King doktorea

## Jarraipenak

Filma honek izandako arrakasta itzelaren ondorioz jarraipen ugari izan zituen: A Nightmare on Elm Street 2: Freddy's Revenge (1985), A Nightmare on Elm Street 3: Dream Warriors (1987), A Nightmare on Elm Street 4: The Dream Master (1988), A Nightmare on Elm Street 5: The Dream Child (1989), Freddy's Dead: The Final Nightmare (1991), Wes Craven's New Nightmare (1994), Freddy vs. Jason (2003), Never Sleep Again: The Elm Street Legacy (2010) eta A Nightmare on Elm Street (2010eko berregokitzapena).

## Kanpo estekak

* A Nightmare on Elm Street filmaren IMDBko fitxa irakurgai (Ingelesez)
* A Nightmare on Elm Street filmaren trailer edo iragarkia ikusgai (Ingelesez)
* Datuak: Q329434
# A Nightmare on Elm Street 5: The Dream Child

A Nightmare on Elm Street 5: The Dream Child (euskaraz Amesgaiztoa Elm Kalean 5: Ametsetako Haurra) 1989ko Stephen Hopkins jamaikar-britainiar-australiar zinema zuzendariak zuzendutako beldurrezko film bat da. Robert Englund, Lisa Wilcox eta Danny Hassel aktoreek antzeztu zuten.
A Nightmare on Elm Street sailaren bosgarren filma da.

## Argumentua

Oharra: Atal honek istorio osoa edo amaiera argitzen du.
Alice eta Dan (Lisa Wilcox eta Danny Hassel) bikote gaztea Freddy Krueger (Robert Englund) akabatu ostean zoriontsu bizi dira. Amesgaiztoak amaitu dira eta Alice haurdun eta umea jaiotzeko esperoan dago. Halere, Freddyk jaioberriaren arima bereganatzeko asmoa du...

## Aktoreak

* Robert Englund: Freddy Krueger / Eroetxeko maniakoa / Zerbitzaria
* Lisa Wilcox: Alice Johnson
* Kelly Jo Minter: Yvonne Miller
* Erika Anderson: Greta Gibson
* Danny Hassel: Dan Jordan
* Beatrice Boepple: Amanda Krueger
* Whit Hertford: Jacob Johnson
* Joe Seely: Mark Grey
* Nicholas Mele: Dennis Johnson
* Valorie Armstrong: Doris Jordan
* Burr DeBenning: Jordan jauna
* Clarence Felder: Gray jauna

## Kanpo estekak

* IMDBko fitxa irakurgai (Ingelesez)
* Datuak: Q1410735
# A Nosa Terra (1907)

A Nosa Terra (euskaraz: «Gure Lurra») Solidaridad Gallega galiziar erakunde erregionalistaren argitalpen bat izan zen. 1907ko abuztuaren 14ean A Coruña hirian Revista Gallega aldizkariaren ondorengo gisa argitaratzen hasi zen, eta azken alea 1908an argitaratu zuen. Denera 108 ale argitaratu zituzten. Rodrigo Sanz, Manuel Murguía, Manuel Lugrís Freire eta Florencio Vaamonderen ekimenez argitaratu zen. Eladio Rodríguez González ere kolaboratzaile gisa jardun zuen.

## Ikus, gainera

* Revista Gallega

## Kanpo estekak

* Datuak: Q20542191
# A Night at the Roxbury

A Night at the Roxbury 1998ko John Fortenberry estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Steve eta Doug Butabi anaiak diskotekako bi andrezale patetiko dira. Gauero Los Angelesko night-club batetik bestera ibiltzen dira neska bila, inongo arrakastarik gabe. Ametsa klub guztietan onenean sartzea dute, Roxbury kluba, baina atezainak ez die inoiz pasatzen uzten.

## Aktoreak

* Will Ferrell: Steven "Steve" Butabi
* Chris Kattan: Douglas "Doug" Butabi
* Loni Anderson: Barbara Butabi
* Dan Hedaya: Kamehl Butabi
* Molly Shannon: Emily Sanderson
* Dwayne Hickman: Fred Sanderson
* Maree Cheatham: Mabel Sanderson
* Lochlyn Munro: Craig
* Richard Grieco: bera
* Kristen Dalton: Griecoren neska
* Jennifer Coolidge: polizia
* Meredith Scott Lynn: Credit Vixen
* Gigi Rice: Vivica
* Elisa Donovan: Cambi
* Michael Clarke Duncan: Roxbury bouncer
* Colin Quinn: Dooey
* Twink Caplan: lore eroslea
* Eva Mendes: emaztegaia
* Mark McKinney: Aita Williams
* Chazz Palminteri: Mr. Benny Zadir
* Christian Mixon: Corvetteren laguna
* Viveca Paulin: Porscheren emakumea
* Agata Gotova: Zerbitzaria
* Rachel Galvin: emakumea hondartzan

## Erreferentziak

* ↑ www.sansebastianfestival.com

## Kanpo estekak

* Datuak: Q300502
# A Nightmare on Elm Street 3: Dream Warriors

A Nightmare on Elm Street 3: Dream Warriors (euskaraz Amesgaiztoa Elm Kalean: Ametsen Gerlariak) 1986ko Chuck Russell estatubatuar zinema zuzendariak zuzendutako beldurrezko film bat da. Heather Langenkamp, Patricia Arquette, Larry Fishburne, Priscilla Pointer, Craig Wasson eta Robert Englund aktoreek antzeztu zuten.
Wes Cravenek sortutako A Nightmare on Elm Street sailaren hirugarren filma da.

## Argumentua

Oharra: Atal honek istorio osoa edo amaiera argitzen du.
Elm Kaleko gertakariak jazo eta urte batzuetara, Nancy Thompson (Heather Langenkamp) gaztea amets eta loan espezialializatutako psikiatra batean bilakatu da, baina Freddy Krueger (Robert Englund) ere itzuli eta Nancyren gaixoen ametsetan agertzen hasi da.
Nancyk monstruoa geldiarazteko asmoz bere gaixoa guztiak elkartu eta beren ametsetan gaitasun bereziak garatu ditzaten irakatsiko die. Bat aztia izan liteke, bestea superindartsua, bestea borroka arteetako maisua...

## Aktoreak

* Heather Langenkamp: Nancy Thompson
* Craig Wasson: Neil Gordon doktorea
* Robert Englund: Freddy Krueger
* Patricia Arquette: Kristen Parker
* Ken Sagoes: Roland Kincaid
* Rodney Eastman: Joey Crusel
* Jennifer Rubin: Taryn White
* Laurence Fishburne: Max Daniels (kredituetan Larry Fishburne)
* Bradley Gregg: Phillip Anderson
* Ira Heiden: Will Stanton
* Penelope Sudrow: Jennifer Caulfield
* Nan Martin: Amanda Krueger/Mary Helena
* John Saxon: Donald Thompson tenientea
* Priscilla Pointer: Elizabeth Simms doktorea
* Clayton Landey: Lorenzo
* Brooke Bundy: Elaine Parker
* Dick Cavett: Bere burua antzeztuz
* Zsa Zsa Gabor: Bere burua antzeztuz
* Stacey Alden: Marc erizaina

## Kanpo estekak

* IMDBko fitxa irakurgai (Ingelesez)
* Datuak: Q373362
# A Nightmare on Elm Street 4: The Dream Master

A Nightmare on Elm Street 4: The Dream Master (euskaraz Amesgaiztoa Elm Kalean: Anetsaren Jauna) 1988ko Renny Harlin estatubatuar zinema zuzendariak zuzendutako beldurrezko film bat da. Robert Englund, Lisa Wilcox eta Danny Hassel aktoreek antzeztu zuten.
A Nightmare on Elm Street sailaren laugarren filma da.

## Argumentua

Oharra: Atal honek istorio osoa edo amaiera argitzen du.
Freddy Krueger (Robert Englund) aurreko filmean itxuraz hila zen arren biziberritu eta Elm kalean bizi diren nerabeak akatzen hasiko da. Baina Kristen (Tuesday Knight) gainontzekoak bere ametsetara erakartzeko gai da eta bere ahalmen berezia Alice (Lisa Wilcox) lagunari pasaraziko dio. Halere, Alice neska gaztea Freddy ahalmen bitxi horretaz onura ateratzen ari dela jabetuko da...

## Aktoreak

* Robert Englund: Freddy Krueger eta erizaina
* Lisa Wilcox: Alice Johnson
* Danny Hassel: Dan Jordan
* Tuesday Knight: Kristen Parker
* Ken Sagoes: Roland Kincaid
* Rodney Eastman: Joey Crusel
* Andras Jones: Rick Johnson
* Brooke Theiss: Debbie Stevens
* Toy Newkirk: Sheila Kopecky
* Nicholas Mele: Dennis Johnson jauna
* Brooke Bundy: Elaine Parker
* Linnea Quigley: Freddyren bularreko espiritua

## Kanpo estekak

* IMDBko fitxa irakurgai (Ingelesez)
* Datuak: Q1364051
* Multimedia: A Nightmare on Elm Street 4: The Dream Master / Q1364051
# A Passage to India

A Passage to India (euskaraz Indiarako Txartela) 1984ko David Lean ingeles zinema zuzendariak zuzendutako historia eta drama film epiko bat da. Santha Rama Rau indiar-estatubatuarren izenburu berdineko antzezlanean eta E. M. Forster ingeles idazlearen izenburu berdineko eleberrian oinarritua dago. Peggy Ashcroft, Judy Davis, James Fox, Alec Guinness, Nigel Havers, Victor Banerjee eta Roshan Seth aktoreek antzeztu zuten. Maurice Jarrek soinu banda konposatu zuen.
Oscar Sarietarako zortzi izendapen jaso zituen, bi irabaziz: Taldeko emakumezko aktore onenaren Oscar Saria (Peggy Ashcroft) eta Soinu banda onenaren Oscar Saria (Maurice Jarre).

## Argumentua

Oharra: Atal honek istorio osoa edo amaiera argitzen du.
1920ko hamarkada, Britainiar India. Adela Quested (Judy Davis) ingeles emakume gaztea Moore andrea (Peggy Ashcroft) amaginarrebarekin batera herrialdera etorri berri da, Ronny Heaslop (Nigel Havers) senargaia eta Chandrapore hiriko magistratuarekin ezkontzeko asmoz. Neska gaztea herrialdearen errealitatea sakontasunez ezagutzeko obsesioaz dator eta bere jakinmina Aziv (Victor Banerjee) hindu medikuaren bidez asetuko du. Halere, Aizvek Adelak Marabarreko leizeak ezagutzeko txango bat antolatzen duenean, pentsaezina den zeozer jazoko da.

## Aktoreak

* Judy Davis: Adela Quested
* Peggy Ashcroft: Moore andrea
* Victor Banerjee: Aziz Ahmed doktorea
* James Fox: Richard Fielding
* Alec Guinness: Narayan Godbole irakaslea
* Nigel Havers: Ronny Heaslop
* Michael Culver: McBryde maiorra
* Clive Swift: Callendar maiorra
* Art Malik: Ali
* Saeed Jaffrey: Hamidullah abokatua
* Ann Firbank: Callendar andrea
* Roshan Seth: Amrit Rao abokatua
* Richard Wilson: Turton bildumatzailea
* Antonia Pemberton: Turton andrea
* Sandra Hotz: Stella
* H.S. Krishnamurthy: Hassan
* Dina Pathak: Begum Hamidullah
* Ashok Mandanna: Anthony
* Z.H. Khan: Panna Lal doktorea
* Mohammed Ashiq: Haq
* Rashid Karapiet: Das
* Ishaq Bux: Selim

## Kanpo estekak

* IMDBko fitxa irakurgai (Ingelesez)
* Datuak: Q1323132
# 578
## Gertaerak

* Leovigildo bisigodoren erregeak Rekopolis eraiki du.

## Heriotzak

* Urriaren 5a – Justino II.a, Bizantziar Inperioko agintaria.

## Kanpo estekak

* Datuak: Q32039
* Multimedia: 578 / Q32039
# 575 Renate

575 Renate, asteroide gerrikoan aurkitutako 575. asteroidearen izena da. 1905eko irailak 19an aurkitu zuen Max Wolf astronomo alemaniarrak Heidelbergeko behatokitik. Bere behin-behineko izendapen zientifikoa, 1905 RE zen.

## Kanpo estekak

* Datuak: Q155637
# 577
## Kanpo estekak

* Datuak: Q32517
* Multimedia: 577 / Q32517
# 577 Rhea

577 Rhea, asteroide gerrikoan aurkitutako 577. asteroidearen izena da. 1905eko urriak 20an aurkitu zuen Max Wolf astronomo alemaniarrak Heidelbergeko behatokitik. Bere behin-behineko izendapen zientifikoa, 1905 RH zen. Bere izena, greziar mitologiako Rea izeneko pertsonaiagatik jasotzen du, Zeusen ama eta Kronosen emaztea zena. Asteroide hau, ez da Saturno planetaren Rea izeneko ilargiarekin nahastu behar.

## Kanpo estekak

* Datuak: Q155650
* Multimedia: 577 Rhea / Q155650
# 575
## Kanpo estekak

* Datuak: Q32524
* Multimedia: 575 / Q32524
# 576
## Kanpo estekak

* Datuak: Q30984
* Multimedia: 576 / Q30984
# 574
## Heriotzak

* Uztailaren 13a – Joan III.a, Aita santua.

## Kanpo estekak

* Datuak: Q32597
* Multimedia: 574 / Q32597
# 576 Emanuela

576 Emanuela, asteroide gerrikoan aurkitutako 576. asteroidearen izena da. 1905eko irailak 22an aurkitu zuen Paul Götz astronomo alemaniarrak Heidelbergeko behatokitik. Asteroide honen behin-behineko izendapen zientifikoa, 1905 RF zen.

## Kanpo estekak

* Datuak: Q155646
# 578 Happelia

578 Happelia, asteroide gerrikoan aurkitutako 578. asteroidearen izena da. 1905eko azaroak 1ean aurkitu zuen Max Wolf astronomo alemaniarrak Heidelbergeko behatokitik. Bere behin-behineko izendapen zientifikoa, 1905 RZ zen.

## Kanpo estekak

* Datuak: Q155652
* Multimedia: 578 Happelia / Q155652
# 574 Reginhild

574 Reginhild, asteroide gerrikoan aurkitutako 574. asteroidearen izena da. 1905eko irailak 19an aurkitu zuen Max Wolf astronomo alemaniarrak Heidelbergeko behatokitik. Asteroide honen behin-behineko izendapen zientifikoa, 1905 RD zen.

## Kanpo estekak

* Datuak: Q155634
# Aiete pasealekua

Aiete pasealekua :
| Donostia, Aiete ||
| Herrialdea Lurraldea | Euskal Herria Gipuzkoa |
| Aiete pasealekua Aiete pasealekua Aiete pasealekua ||
| Koordenatuak: | 43°18′14.56″N 1°59′31.41″W﻿ / ﻿43.3040444°N 1.9920583°W﻿ / 43.3040444; -1.9920583 |
Aiete pasealekua Gipuzkoako Donostia hiriburuko kale bat da. Aiete auzoan dago, Aldapeta, San Roke kalea eta Lazkano pasealekuaren arteko bidegurutzean hasi eta Oriamendi pasealekua eta Errondo gaina kalearen arteko biribilgunean amaitzen da.

## Leku interesgarriak

* Aieteko parkea
* Aieteko jauregia
* Aieteko parkea eta Aieteko jauregia.

## Kaleak

* Aldapeta
* San Roke kalea
* Lazkano pasealekua
* Baenako Dukearen pasealekua
* Izaburu kalea
* Pio Baroja pasealekua
* Marañon Doktorearen kalea
* Munto kalea
* Lugaritz pasealekua
* Bera-Bera pasealekua
* Borroto kalea
* Oriamendi pasealekua
* Errondo gaina kalea

## Kanpo estekak

* Datuak: Q25474544
# Aiete jauregiko usategia

Aiete jauregiko usategia 19. mendeko eraikin bat da, Aieteko parkean kokatua Donostian, eraikitako euskal ondare nabarmen gisa izendatua. Solairurik gabeko eraikin bat da, baina dorre bat du usoentzako "solairu txikiak" dituena.
21. mendean ez du usategi erabilpenik, eta Donostiako bonsai zuhaitzen zaletuen elkarte baten egoitza da, jabetza publikoko eraikina izanik.

## Erreferentziak

* ↑ «Aiete jauregiko usategia. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-12).
* ↑ (Gaztelaniaz) «Más Bonsáis en Aiete» GipuzkoaDigital.com 2019-06-01 (Noiz kontsultatua: 2019-09-12).

## Kanpo estekak

* Datuak: Q65718395
* Multimedia: Aiete palace and gardens / Q65718395